APROBACION BASES REGULADORAS DA CONCESION DE SUBVENCIONS PARA ACTIVIDADES SOCIAIS, CULTURAIS, MEDIO AMBIENTE, DE PROMOCION DA IGUALDADE DE OPORTUNIDADES, XUVENTUDE, DEPORTIVAS A REALIZAR DURANTE O ANO 2015.
ADMINISTRACIÓN LOCAL — Municipal — Baiona (Subvenciones, 19/02/2015)

Mediante acordo plenario de data cinco de febreiro de 2015 aprobaranse as bases reguladoras da concesión de subvencións para actividades sociais, culturais, medio ambientais, de promoción da igualdade de oportunidades, xuventude, deportivas, a realizar durante o ano 2015 no concello de Baiona, procedendo a súa publicación consonte o disposto na Ordenanza Xeral de subvencións do Concello de Baiona. Os Anexos da devandita convocatoria atópanse publicados na páxina web do Concello: www.baiona.org “As presentes bases, que rexerán a convocatoria para a concesión de subvencións para o desenvolvemento de actividades que persigan un fin social, cultural, medioambiental, de promoción da igualdade de oportunidades, xuventude e deportivo no ano 2015, estarán suxeitas á Lei 38/2003 do 17 de novembro, xeral de subvencións (en adiante LXS), a Lei 9/2007 de 13 de xuño de subvencións de Galicia, Decreto 11/2009, de 8 de xaneiro polo que se aproba o regulamento que desenvolve a devandita lei, e pola Ordenanza xeral de subvencións do concello de Baiona aprobada polo Pleno deste concello na sesión de 13 de xaneiro de 2005. A presente convocatoria pública de subvencións terá como obxectivo apoiar o desenvolvemento de programas ou actividades que complementen a programación e servizos municipais e que se realicen con carácter público en Baiona nos seguintes ámbitos: Poderán solicitar as subvencións reguladas na presente convocatoria as asociacións, ou outras realidades asociativas sen ánimo de lucro, que figuren inscritas no Rexistro Municipal de Asociacións do Concello de Baiona á data de presentación da solicitude, e que teñan a súa sede social ou delegación no termo municipal de Baiona, que teñan capacidade para levar a cabo as actividades subvencionables. A contía da presente convocatoria ascende a 19.000 euros, con cargo á partida 924-48900 do Orzamento do ano 2014, prorrogado para 2015, sedo este o importe que figura no Orzamento Xeral do 2015. O importe das subvencións outorgadas non poderán ser de tal contía que, illada ou en conxunto con subvencións ou axudas de outras administracións públicas ou de outros entes públicos ou privados, supere o custo total da actividade a desenvolver polo beneficiario. O importe máximo a percibir por cada entidade non poderá superar os 1.500 euros. A) Considéranse gastos subvencionables aqueles que sen lugar a dúbida respondan á natureza da actividade subvencionada, e se realicen no ano 2015, sen que poidan ser obxecto de subvención: O proxecto a subvencionar será aquel que se sinale pola asociación no momento da solicitude e para o cal concedese a subvención, sen que logo póidase xustificar outro proxecto diferente, agás que por causa debidamente xustificada que acredite a imposibilidade da súa realización, solicítese antes do 31 de agosto de 2015 o cambio na actividade obxecto de subvención A mera presentación da solicitude suporá que o solicitante coñece e acepta as presentes bases de convocatoria. De existir algún defecto na solicitude ou documentación adxuntos, seralle notificado ao interesado/a para que nun prazo de 10 días emende o defecto ou achegue os documentos preceptivos, con indicación de que si non o fixera considerarase desistido na súa petición despois da correspondente resolución, de conformidade co disposto no artigo 71 da Lei 30/1992, de 26 de novembro, de Réxime xurídico das administracións públicas e do procedemento administrativo común. A instrución do procedemento de concesión das subvencións convocadas correspóndelle á Comisión de V aloración, que estará constituída polo Alcalde–Presidente do Concello de Baiona, a Concelleira de Cultura, o Concelleiro delegado da concellería competente, un concelleiro doutros grupos políticos da Corporación por turno rotatorio, a Secretaria Xeral e a Interventora municipal. Todos e cada un dos membros desta comisión poderán se substituídos polas persoas nas que delegue cada un deles. A comisión examinará cada unha das solicitudes presentadas, e aplicará os criterios de valoración aprobados nas presentes bases, a fin de establecer unha prelación entre as mesmas e formular a correspondente proposta de adxudicación a prol de aquelas que obtiveran maior valoración. A contía da subvención que se outorgará a cada beneficiario será directamente proporcional á puntuación obtida, sen que en ningún caso se poda superar o límite de crédito orzamentario dispoñible. A proposta de adxudicación deberá expresar a relación de solicitantes para os que se propón a concesión da subvención, a súa contía individual, así como a puntuación obtida por cada un, por aplicación dos criterios de valoración. O órgano competente para a resolución das solicitudes de subvención é a Xunta de Goberno Local, previa proposta da Comisión de Valoración. O prazo máximo para resolver e notificar as solicitudes de subvención será de tres meses contados a partir do día no que remate o prazo establecido nesta convocatoria para presentalas, e o silencio administrativo s erá desestimatorio. O pagamento das subvencións efectuarase mediante transferencia bancaria e tramitarase unha vez rematadas as actividades ou programas obxecto da subvención, e tras a presentación a través do Rexistro Xeral da seguinte documentación xustificativa, antes do 30 de novembro de 2014. As subvencións no xustificadas nesa data entenderase formulada a renuncia as mesm as O Concello de Baiona, polos medios que estime oportunos e conforme a Lei xeral de subvencións, comprobará a realización das actividades e o cumprimento dos requisitos e condicións baixo as cales se concedeu a axuda. O presente convocatoria estará vixente durante todo o ano 2015 quedando condicionado pola existencia de consignación orzamentaria En Baiona, 5 de febreiro de 2 015.—O Alcalde – Presidente, Jesús Vázquez Almuíña.